દિવસના ચાલતી વખતે ઠંડી આશીર્વાદ સમાન લાગતી, પણ ટ્રેક પૂરો થાય અને સાંજ પડતાં જ ફરી ઠંડી જાણે અમને આશ્લેષમાં લઈ લે! અમારા બીજા દિવસનો પડાવ ભાલુકા ઘેરામાં હતો. કહેવાય છે કે કોઈક સમયે અહીં જંગલી વરુઓ મોટા પ્રમાણમાં રહેતા હતાં માટે આ સ્થળને ભાલુકા ઘેરા કહેવાય છે. દસ ડિગ્રી ઠંડીની કેદમાં આવી ગયેલા અમે સૌ પહાડી રોટીને ભાતનો પહાડી સ્વાદ માણી (અરે હા આ દિવસે મેં અને ડિમ્પલે સહકર્મીઓ સાથે રોટી બનાવવાનો લાભ લીધો હતો!) ટેન્ટની ત્રૂટક ત્રૂટક પણ ઠંડીગાર નિંદ્રામાં પોઢી ગયા.